CELEX: 32009D0580
Language: fi
Date: 2009-07-29 00:00:00
Title: 2009/580/EY: Komission päätös, tehty 29 päivänä heinäkuuta 2009 , yhteisön rahoitusosuuden vahvistamisesta klassisen sikaruton torjuntaa koskevista hätätoimenpiteistä Saksassa vuonna 2002 aiheutuneiden kustannusten kattamiseksi tehdyn päätöksen 2006/433/EY muuttamisesta (tiedoksiannettu numerolla K(2009) 5866)

30.7.2009   
            
            
               FI
            
            
               Euroopan unionin virallinen lehti
            
            
               L 198/82
            
         
      KOMISSION PÄÄTÖS,
   tehty 29 päivänä heinäkuuta 2009,
   yhteisön rahoitusosuuden vahvistamisesta klassisen sikaruton torjuntaa koskevista hätätoimenpiteistä Saksassa vuonna 2002 aiheutuneiden kustannusten kattamiseksi tehdyn päätöksen 2006/433/EY muuttamisesta
   (tiedoksiannettu numerolla K(2009) 5866)
   (Ainoastaan saksankielinen teksti on todistusvoimainen)
   (2009/580/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Päätöksessä 90/424/ETY säädetään menettelyistä, joita käytetään myönnettäessä yhteisön rahoitusta yksittäisiin eläinlääkinnällisiin toimiin, myös hätätoimenpiteisiin.
            
         
               (2)
            
            
               Komission päätöksellä 2003/745/EY (2) myönnettiin yhteisön taloudellista tukea Saksalle klassisen sikaruton torjumiseksi vuonna 2002 toteutetuista hätätoimenpiteistä aiheutuneisiin kustannuksiin.
            
         
               (3)
            
            
               Komission päätöksellä 2006/433/EY (3) vahvistettiin klassisen sikaruton hävittämiseen vuonna 2002 liittyviä kustannuksia varten myönnettävän yhteisön taloudellisen tuen kokonaismäärä.
            
         
               (4)
            
            
               Edellä mainittu rahoitus myönnettiin Saksan viranomaisten päätöksen 2003/754/EY mukaisesti 19 päivänä marraskuuta 2003 esittämän hakemuksen seurauksena. Hakemuksessa viitattiin joihinkin edelleen avoinna olleisiin asioihin. Nämä asiat saatiin päätökseen vasta 27 päivänä joulukuuta 2007. Saksan viranomaiset suorittivat tämän seurauksena maksun 8 päivänä tammikuuta 2008. Koska avoinna olevat asiat nimenomaisesti mainittiin alkuperäisessä hakemuksessa, komissio katsoo, että niiden päätökseen saattamiseksi tarvittavaa aikaa on pidettävä maksun perusteltuna viivästymisenä, mikä oikeuttaa sen, ettei tukikelpoisia summia päätöksen 2003/745/EY 4 artiklan 1 kohdan viimeisen alakohdan mukaisesti alenneta lainkaan.
            
         
               (5)
            
            
               Saksa toimitti 19 päivänä kesäkuuta 2008 toisen virallisen korvaushakemuksen päätöksen 2003/745/EY 5 artiklan 1 kohdan mukaisesti. Uudessa pyynnössä olevat määrät liittyvät kustannuksiin, joita Saksan viranomaiset eivät alun alkaen korvanneet.
            
         
               (6)
            
            
               Päätöstä 2003/745/EY ja erityisesti sen 2 artiklan b ja c alakohtaa ja 4 artiklaa sovelletaan tarvittaessa tähän täydentävään hakemukseen.
            
         
               (7)
            
            
               Edellä sanotut näkökohdat huomioon ottaen päätöksessä 2006/433/EY mainittua taloudellisen tuen kokonaismäärää olisi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2006/433/EY 1 artikla seuraavasti:
   
      ”1 artikla
      Päätöksen 2003/745/EY nojalla Saksalle vuonna 2002 klassisen sikaruton hävittämiseen liittyviä kustannuksia varten myönnettävän yhteisön taloudellisen tuen kokonaismääräksi vahvistetaan 970 167,31 euroa.
      Koska on jo myönnetty 460 000 euron ja 465 808,47 euron suuruiset erät, yhteisön taloudellisen tuen loppueräksi vahvistetaan 44 358,84 euroa.”
   
   2 artikla
   Tämä päätös on osoitettu Saksan liittotasavallalle.
   
      Tehty Brysselissä 29 päivänä heinäkuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 224, 18.8.1990, s. 19.
   
      (2)  EUVL L 269, 21.10.2003, s. 18.
   
      (3)  EUVL L 173, 27.6.2006, s. 27.